.rs

.rs er Serbias nasjonale toppnivådomene (ccTLD) for internett.

Historie 
ISO 3166 Maintenance Agency besluttet den 26. september 2006 å tildele RS som Serbias ISO 3166-1-kode. Denne beslutningen kom etter Montenegros erklæring av 3. juni 2006 om uavhengighet fra Serbia og Montenegro, som brukte koden YU. Samtidig fikk Montenegro tildelt koden ME.

Registreringstjenesten for .rs driftes av  «Registry for National Internet Domain of Serbia» (RNIDS), som ble opprettet 8. juli 2006 av vitenskapsdepartementet i Serbia og en gruppe på 34 interesserte organisasjoner.

Delegering av navneservere av IANA startet i september 2007. Registrering av .rs-domenenavn startet 10. mars 2008, og det første .rs-nettstedet var RNIDS eget rnids.rs.

I 2007 bestemte ICANN også at det tidligere .yu-domenet skulle driftes midlertidig av RNIDS, som også skulle drifte det nye .rs-domeneregistret, fram til dets endelige nedleggelse senest 30. september 2009. Dette ga en overgangsperiode på to år for overføring av eksisterende .yu-navn til .rs eller .me.

Domenestruktur
Toppnivådomenet er beregnet for alle interesserte brukere. Alle subdomener, unntatt in.rs, er reservert for juridiske personer.

Regulære .rs-registreringer vil gjøres under de følgende andrenivå-domener:

 .co.rs – selskaper
 .org.rs – organisasjoner og foreninger
 .edu.rs – utdanningsinstitusjoner og -organisasjoner (utenom subdomenet ac.rs)
 .ac.rs – serbiske akademiske og forskningsinstitusjoner 
 .gov.rs – stat og regjering
 .in.rs – personlig bruk

Se også 
 Domenenavn
 Landskoder (internett)
 Toppnivådomene

Referanser

Eksterne lenker 
 Register of National Internet Domain of Serbia (serbisk)
 Liste over akkrediterte registrarer

Nasjonale toppnivådomener
Serbia

sv:Toppdomän#R